Pollen (Arendal)

Pollen i Arendal sentrum er en poll mellom Tyholmen i vest og Langbryggen i øst. På landsida mot nord avgrenses Pollen mot Friholmen og Kirkegaten, mens havnebassenget åpner seg mot sør. 

Navnet kommer av ordet poll som er et ganske lite innelukket sjøområde. Opprinnelig var det to poller i Arendal. I byens tidlige historie—før de store bybrannene og den gang Arendal hadde flere kanaler—var det som i dag er byens torv et lite havnebasseng som gikk under navnet Pollen. Det som i dag er Pollen het den gang Ytre Pollen.  

De fleste av Arendals utesteder er samlet omkring Pollen; langs Langbryggen og på Tyholmen. 

Langbryggen og Kirkegaten var tidligere byens innfartsvei fra øst. Da Blødekjærtunnelen ble åpnet for trafikk i 1995 ble imidlertid Langbryggen stengt, og Pollen kunne bli det idylliske byrom som stedet er i dag. 

I en uhøytidelig avstemning i lokalavisen Agderposten, der 1001 lesere bidro, ble Pollen kåret til «Det beste med Arendal». På andreplass kom Arendals-skjærgården, mens Arendals Pilsner kom på tredjeplass.Agderposten – Pollen er det beste med Arendal

 Bilder 

 Referanser 

 Eksterne lenker 
 Arendal kommune – Ukas postkort uke 49: Pollen

Kategori:Fjorder i Arendal
Kategori:Severdigheter i Agder
Kategori:Kulturmiljøer av nasjonal interesse